Yhdistyneen kuningaskunnan jalkapallomaajoukkue

Yhdistyneen kuningaskunnan jalkapallomaajoukkue on oikeutettu edustamaan Yhdistynyttä kuningaskuntaa olympialaisten jalkapalloturnauksissa. Joukkue otti osaa olympialaisiin ja pelasi ystävyysotteluita vuosina 1908–1972.

Yhdistyneen kuningaskunnan osien Englannin, Skotlannin, Walesin ja Pohjois-Irlannin jalkapalloliitoilla on itsenäinen asema Euroopan jalkapalloliitossa ja Kansainvälisessä jalkapalloliitossa,Football Europe UEFA. Viitattu 20.12.2008.Associations  FIFA. Viitattu 20.12.2008. minkä vuoksi ne osallistuvat kukin omilla maajoukkueillaan näiden liittojen järjestämiin kilpailuihin kuten maailman- ja Euroopan-mestaruuskilpailuihin. Kansainvälisessä olympiakomiteassa näin ei kuitenkaan ole, vaan koko valtiota edustaa Yhdistyneen kuningaskunnan olympiakomitea.National Olympic Committees IOC. Viitattu 20.12.2008.

 Historia 
Jalkapallo oli ensimmäistä kertaa olympialaisten ohjelmassa vuonna 1900, jolloin pelattiin vain kaksi näytösluontoista ottelua kolmen joukkueen kesken. Yhdistyneestä kuningaskunnasta mukana oli lontoolaisen amatööriseuran Upton Parkin joukkue, joka voitti ainoassa ottelussaan pariisilaisen Club Français’n maalein 4–0.Football Tournament of the Olympic Games RSSSF. Viitattu 2.6.2008. Mitaleita ei jaettu, mutta Kansainvälinen olympiakomitea on myöhemmin määrittänyt Yhdistyneen kuningaskunnan turnauksen kultamitalistiksi.Olympic medal winners International Olympic Committee. Viitattu 2.6.2008.

Ensimmäisessä virallisessa olympialaisten jalkapalloturnauksessa vuonna 1908 Yhdistynyt kuningaskunta voitti kultaa kukistamalla Ruotsin maalein 12–1, Alankomaat 4–0 ja Tanskan 2–0. Toinen kultamitali seurasi vuonna 1912, jolloin maa voitti Unkarin maalein 7–0, Suomen 4–0 ja Tanskan 4–2. Molemmilla kerroilla Yhdistynyttä kuningaskuntaa edusti Englannin amatöörimaajoukkue.Britain’s Olympic past The FA. Viitattu 2.6.2008.

Yhdistynyt kuningaskunta ei ole osallistunut olympiajalkapalloon sitten vuoden 1972, jolloin Bulgaria pudotti joukkueen jo karsinnoissa. Lopputurnauksessa maa oli edellisen kerran vuonna 1960. Englannin jalkapalloliiton poistettua rajan amatöörien ja ammattilaisten väliltä vuonna 1974 ei Yhdistynyt kuningaskunta ole enää osallistunut, vaikka olympiajalkapallon ammattilaispelaajia koskevia rajoituksia on sittemmin lievennetty. Nykyään olympiajoukkueet koostuvat pääsääntöisesti alle 23-vuotiaista pelaajista.

Olympialaisten lisäksi Yhdistynyt kuningaskunta pelasi 1940–1960-luvuilla muutamia ystävyysotteluita muun Euroopan pelaajista koostuneita joukkueita vastaan.England Player Honours England Football Online. Viitattu 2.6.2008.

 Sijoitukset 
 Olympialaisissa 
 1908 - kultaa
 1912 - kultaa
 1920 - 1. kierros
 1936 - Puolivälierät
 1948 - 4.
 1952 - Karsintakierros
 1956 - Puolivälierät
 1960 - 1. kierros
 1972 - karsiutui
 2012 - Puolivälierät

 Lähihistoria 

Yhdistyneen kuningaskunnan olympiakomitea ilmoitti muodostavansa sekä miesten että naisten jalkapallojoukkueen vuonna 2012 järjestettyihin Lontoon olympialaisiin, johon ne pääsivät isäntämaan edustajina suoraan ohi karsintojen.GB football team to enter Games BBC Sport. Viitattu 2.6.2008. Normaalisti karsintoina toimivat miehissä alle 21-vuotiaiden Euroopan-mestaruuskilpailut ja naisissa maailmanmestaruuskilpailut.Qualifier FIFA. Viitattu 20.12.2008.Qualifiers FIFA. Viitattu 20.12.2008.

Englannin jalkapalloliitto kannatti ajatusta yhdistetystä joukkueesta, mutta Skotlannin, Walesin ja Pohjois-Irlannin jalkapalloliitot kukin vuorollaan vastustivat sitä, eivätkä sallineet pelaajiensa osallistumista turnaukseen. Liittojen huolena oli niiden oman itsenäisen aseman heikkeneminen ja menettäminen lajin kansainvälisissä järjestöissä.Home nations dispute GB 2012 team BBC Sport. Viitattu 2.6.2008. Kansainvälisen jalkapalloliiton Fifan hallitus vakuutti kokouksessaan joulukuussa 2008, että olympialaisiin osallistuminen ei tule vaikuttamaan liittojen asemaan tulevaisuudessakaan huolimatta puheenjohtaja Sepp Blatterin aikaisemmasta suosituksesta, että joukkueet koostuisivat vain englantilaispelaajista. Fifa odotti osapuolten pääsevän sopuun maaliskuuhun 2009 mennessä.Combined bidding confirmed  FIFA. Viitattu 20.12.2008.Blatter against British 2012 team BBC Sport. Viitattu 2.6.2008. Konservatiivipuolueen johtaja David Cameron ehdotti erillisen karsintaturnauksen järjestämistä, jossa ratkaistaisiin, mikä joukkueista edustaisi koko valtiota.Olympic football play-offs call BBC News. Viitattu 20.12.2008.

Järjestelytoimikunnan puheenjohtaja Sebastian Coe ja Yhdistyneen kuningaskunnan pääministeri Gordon Brown ovat ehdottaneet miesten joukkueen valmentajaksi Manchester Unitedin monivuotista skottiluotsia Alex Fergusonia.Lord Coe lines up Alex Ferguson to take charge of British Olympic side  The Times. Viitattu 2.6.2008.Brown wants Sir Alex for 2012 job BBC News. Viitattu 20.12.2008. Englannin maajoukkuetta vuodesta 2008 valmentanut italialainen Fabio Capello on ilmaissut kiinnostuksensa tehtävään.Capello admits 2012 Olympic dream BBC Sport. Viitattu 20.12.2008.

 Lähteet 

 Aiheesta muualla 

 Jalkapallo Yhdistyneen kuningaskunnan olympiakomitean sivustolla  

Luokka:Jalkapallomaajoukkueet
Luokka:Yhdistyneen kuningaskunnan jalkapallo

fr:Équipe du Royaume-Uni olympique de football
ru:Сборная Великобритании по футболу